Bălți
Bălți on linn Moldovas. Varem eesti keeles tuntud venekeelse nime Beltsõ all. Moldaavia keeles kandis nime Бэлць. Bălți on suuruselt kolmas linn Moldovas Chișinău ja Tiraspoli järel. Linnast voolab läbi Dnestri parempoolne lisajõgi Răut. Bălți asutati aastal 1620. Linnaõigused aastast 1818. Moldova 2004. aasta rahvaloenduse andmetel oli Bălți elanikest moldaavlasi 53,05%, ukrainlasi 24,18%, venelasi 19,84%, poolakaid 0,70%, juute 0,33%, bulgaarlasi 0,24%, mustlasi 0,22%, gagauuse 0,19% ja teistest rahvustest inimesi 1,23%.